הנה הנה

"הנה הנה" הוא שיר שנכתב על ידי אהוד מנור, הולחן על ידי מתי כספי ובוצע על ידו.

השיר נכלל באלבום הסולו השני של כספי ("אלבום הפעמון"), שיצא לאור בשנת 1976. בהקלטת השיר שנכנסה לאלבום נשמע בתחילת השיר דו-שיח בין טכנאי ההקלטות לכספי.

להקת "הכל עובר חביבי" ביצעה אף היא גרסה לשיר שנכללה בתקליט "שירים שמחוץ להצגה" שיצא לאור בשנת 1977.

יצירה
השיר נכתב בשנת 1975 בהזמנת גלי צה"ל, לאחר שמנור וכספי זכו בתואר פזמונאי ומלחין השנה. באותן שנים הרבו מנור וכספי לעבוד יחד, מנור בכתיבה וכספי בהלחנה.

הלחן נכתב לפני המילים של השיר. לימים סיפר מתי כספי כיצד בא אל אהוד מנור עם המנגינה ועם התחלה ראשונית של מילות השיר, העוקבות אחר המהלך המלודי של הלחן:

בספרו "אין לי ארץ אחרת" סיפר מנור על יצירת השיר: "כתבנו את השיר יחד, מילים ומנגינה בחדר אחד... ההתעניינות שלי באקורדים מסוימים שמתי השמיע בגיטרה הכתיבה בעצם את נושא השיר: היחסים שבין השיר למחבריו".

בשיר נעשה שימוש בטכניקת ציור מיליםכך למשל, התיבה "אבל רוצה לגדול ללה במול", מלווית באקורד לה במול, וכמו כן, "והנה היא עולה עולה" מעפילה לתווים גבוהים בהדרגה..

קישורים חיצוניים

 מילות השיר באתר שירונט
 מתי כספי מסביר, משוחח על השיר ומבצע אותו בתוכנית אינטרמצו עם אריק של הטלוויזיה החינוכית, סרטון באתר יוטיוב

הערות שוליים

קטגוריה:שירי מתי כספי
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי מתי כספי